അത്തമെത്തി മലയാളികളുടെ വരവും കാത്ത് തോവാള നാഗര്കോവില്: അത്തം എത്തിയതോടെ പൂക്കളുടെ കേന്ദ്രമായ തോവാള ഗ്രാമം ഉത്സവ ലഹരിയില് ആയി. കൊവിഡ് വ്യാപനവും നിയന്ത്രണങ്ങളും ഉള്ളതിനാല് തന്നെ മുന് വര്ഷത്തെ അപേക്ഷിച്ച് ക്കിയാല് തിരക്ക് കുറവാണെന്ന് വ്യാപാരികള് പറയുന്നു. തോവളയിലെ പൂക്കടക്കളില് ഏറ്റവും കൂടുതല് കച്ചവടം നടക്കുന്ന ഓണസമയത്താണ്. കൊവിഡ് വ്യാപനം ശമിക്കാതെ നില്ക്കുന്നുണ്ടെങ്കിലും മലയാളികള് ഓണത്തിന് പൂവാങ്ങാന് എത്തുമെന്ന പ്രതീക്ഷയിലാണ് തോവാളയിലെ കച്ചവടക്കാര്. കഴിഞ്ഞ വര്ഷവും കോവിഡ് നിയന്ത്രണങ്ങള് നിലവില് ഉള്ളതിനാല് മലയാളികളുടെ വരുവും കുറവായിരുന്നു. ചിങ്ങമാസത്തില് സാധാരാണ കല്യാണങ്ങളും ക്ഷേത്രങ്ങളില് ഉത്സവങ്ങളും സ്കൂളുകളിലും കോളേജുകളിലും ഓണം ആഘോഷിക്കാറുണ്ടായിരുന്നു. അപ്പോഴെല്ലാം കോടികളുടെ കച്ചവടമാണ് തോവാള പൂമാര്ക്കറ്റില് നടക്കുന്നത്. കൊവിഡ് വ്യാപിക്കുകയാണെങ്കിലും മലയാളികള് പൂക്കള് വാങ്ങുവാന് എത്തുമെന്ന പ്രതീക്ഷ കൈവിടാതെ കച്ചവടക്കാര് മധുര,ബാംഗ്ലൂര്, ഓസൂര്, ഊട്ടി കൊടയ്ക്കനാല്, എന്നീ സ്ഥലങ്ങളില് നിന്ന് ഓണക്കച്ചവടത്തിനായി പൂക്കള് എത്തിച്ചിട്ടുണ്ട്. 2020ലെ ഓണം കോവിഡ് കാരണം നഷ്ടത്തിലാണ് കച്ചവടം നടന്നത്. 1500 ഓളം കുടുംബങ്ങളാണ് പൂക്കച്ചവടം നടത്തി തോവാളയില് നിത്യവരുമാനം കണ്ടെത്തുന്നത്. തോവാളയിലെ പൂവിശേഷം പൂകൃഷി ചെയ്യുന്നത് 3000 കര്ഷക്കാര്. കൊവിഡിന് മുമ്ബ് ദിവസേന നടന്നിരുന്ന കച്ചവടം 8 10 ടണ് സാധാരണ ഓണ സീസണില് കച്ചവടം 15 ടണ്ണിലേറെ വര്ഷങ്ങളായി താന് തോവാള ചന്തയില് പൂക്കച്ചവടം നടത്തി വരുന്നു.ഇത്രയും വര്ഷങ്ങളില് സംഭവിക്കാത്ത നഷ്ടമാണ് കഴിഞ്ഞ വര്ഷം കൊവിഡ് കാരണം തനിക്കും മറ്റ് കര്ഷക്കാര്ക്കും സംഭവിച്ചത്. ഓണ സമയത്താണ് പൂവുകള് അധികം പൂക്കുന്നത്. ഈ സമയത്താണ് തങ്ങള്ക്ക് അധികം കച്ചവടം നടക്കുന്നത്.എന്നാല് ഇത്തവണ എത്രത്തോളം മലയാളികള് പൂക്കള് വാങ്ങാന് വരുമെന്ന് സംശയമുണ്ട്. എന്നാലും പ്രതീക്ഷ കൈവിടുന്നില്ല മുരുകന്, പൂക്കച്ചവടക്കാരന് തോവാള വിലവിവരം കിലോയ്ക്ക് രൂപയില് മഞ്ഞ ജമന്തി 80 ഓറഞ്ച് ജമന്തി 70 മുല്ല 700 പിച്ചി 400 വാടാമല്ലി 90 അരളി 80 റോസ് 110 താമര ഒരെണ്ണം 5